大隻佬

大隻佬係一套喺2003年出嘅香港電影，由劉德華、張栢芝、張兆輝主演，杜琪峰、韋家輝導演。 呢部片係繼《老鼠愛上貓》之後，劉德華同張栢芝再一次喺銀幕合作。故事中心思想係一種哲學亦係一個心理過程，對於因果由抗拒、企圖改變到接受嘅過程。人應該活於當下，用宏觀同慈愛嘅心嚟睇世情。

呢部片榮獲第23屆香港電影金像獎十三項提名，更攞到最佳電影獎、最佳編劇獎、最佳男主角獎，同埋第十屆香港電影評論學會大獎最佳男女主角獎。香港票房收2633萬港元，排喺香港年度華語片第三位。呢套片亦代表香港角逐2004年奥斯卡最佳外語片。

呢部片係劉德華喺中國星集團拍嘅最後一部電影，之後就結束同中國星集團14年賓主關係，加盟寰亞電影有限公司。

2003年電影
劉德華電影
港產片